
PASIŪLYMAS
LIETUVOS RESPUBLIKOS MEDICINOS PRAKTIKOS ĮSTATYMO NR. I-1555 
2, 3 IR 4 STRAIPSNIŲ PAKEITIMO
ĮSTATYMO PROJEKTUI NR. XIIIP-2364

	Argumentai: 
Lietuvos Respublikos Konstitucijos saugomos vertybės – teisės į teisingą apmokėjimą už darbą – įgyvendinimą. Siekiant geresnio jaunųjų gydytojų socialinių garantijų užtikrinimo projektu siūlomi nauji bazinio darbo užmokesčio (mėnesinės algos) koeficientai, taikomi skaičiuojant gydytojo rezidento bazinio darbo užmokesčio dydį (dauginant juos iš pareiginės algos bazinio dydžio): jaunesniajam gydytojui – 8,1, o vyresniajam gydytojui rezidentui – 8,8. 
Tikiuosi, kad rezidentūra taps patrauklesnė, tikiuosi, kad  daugiau gydytojų liks Lietuvoje, todėl asmens sveikatos priežiūros įstaigos galės teikti daugiau kokybiškų asmens sveikatos priežiūros paslaugų, t.y. tuo pačiu pagerės ir paslaugų prieinamumas pacientams.

Pasiūlymas: Pakeisti Projekto 2 straipsnį ir išdėstyti jį taip:
„2 straipsnis. 3 straipsnio pakeitimas
          Pakeisti 3 straipsnio 4 dalį ir ją išdėstyti taip:
4.Rezidentūros bazė  su  gydytoju  rezidentu  sudaro  terminuotą  darbo  sutartį, ir gydytojas rezidentas įdarbinamas gydytoju rezidentu rezidentūros bazėje. Gydytojui rezidentui mokama pareiginė alga, kuri apskaičiuojama atitinkamą pareiginės algos koeficientą dauginant iš pareiginės algos bazinio dydžio, nustatyto Lietuvos Respublikos valstybės ir savivaldybių įstaigų darbuotojų darbo apmokėjimo įstatyme nustatyta tvarka. Jaunesniajam gydytojui rezidentui taikomas pareiginės algos koeficientas – 7.6 8.1, vyresniajam gydytojui rezidentui – 8.1 8.8. Gydytojo rezidento pareiginė alga mokama iš Sveikatos apsaugos ministerijai patvirtintų valstybės biudžeto asignavimų. Medicinos rezidentūros vietų, kurioms bazinis darbo užmokestis (mėnesinė alga) mokamas iš Sveikatos apsaugos ministerijai patvirtintų valstybės biudžeto asignavimų, skaičius neturi viršyti tais metais vientisąsias medicinos studijas turinčių baigti asmenų skaičiaus. Medicinos rezidentūros  studijų programų vykdymo reikalavimus bei  priežiūros tvarką nustato Vyriausybė. Lėšos rezidentūros   bazėms paskirstomos  sveikatos  apsaugos ministro nustatyta tvarka.“

